proxectonos/corpus_dominio_legal_administrativo_tmp huggingface dataset:
RESOLUCIÓN do 26 de xaneiro de 2006, da Dirección Xeral de Ordenación e Innovación Educativa, polo que se comunican os lugares de publicación das listas provisionais de solicitudes admitidas, excluídas e pendentes de completar documentación presentadas ao abeiro do punto sétimo, letra a), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/02/2006

Rematado o prazo de presentación de solicitudes previsto no punto sétimo, letra a), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
A Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas provisionais de solicitudes admitidas, excluídas e pendentes de completar documentación presentadas ao abeiro do punto sétimo, letra a), da citada Resolución do 1 de abril de 2005.
Segundo.-Informar que contra estas listas provisionais os interesados poderán presentar reclamacións e achegar os documentos e xustificantes que consideren pertinentes no prazo de dez días hábiles contados a partir do día seguinte ao da publicación deste anuncio no Diario Oficial de Galicia, perante a Dirección Xeral de Ordenación e Innovación Educativa da Consellería de Educación e Ordenación Universitaria, edificio administrativo San Caetano, Bloque II, 2º andar, 15781 Santiago de Compostela (A Coruña). Advertíndose que de conformidade co artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, as solicitudes pendentes de completar documentación que non o fixesen neste prazo teranse por desistidas da súa petición e pasarán a quedar excluídas do procedemento.
Santiago de Compostela, 26 de xaneiro de 2006.
María José Pérez Mariño
Directora xeral de Ordenación e Innovación
Educativa
ORDE do 1 de febreiro de 2006 pola que se modifica a do 19 de novembro de 2003, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/02/2006

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade da Coruña.
De acordo co artigo 7.2º da Lei 1/2003, do 9 de maio, dos consellos sociais do sistema universitario de Galicia, establécese que son membros natos do Consello Social, o reitor da universidade, o secretario xeral e o xerente da universidade. Estes membros natos do Consello Social perderán a súa condición por cesamento no seu cargo segundo o artigo 10.1º b) do Regulamento de organización e funcionamento do Consello Social da Universidade da Coruña.
Segundo o artigo 10.2º da dita Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 20 de xaneiro de 2006, o secretario do Consello Social da Universidade da Coruña remite copia das resolucións reitorais do 11 de xaneiro de 2006 polas que se cesa, como secretaria xeral desa universidade, a Patricia Faraldo Cabana e noméase a Xosé Manuel Carril Vázquez secretario xeral da Universidade da Coruña.
Por todo iso,
DISPOÑO:
Artigo único.-Nomear a Xosé Manuel Carril Vázquez secretario xeral da universidade, como membro nato do Consello Social da Universidade da Coruña en substitución de Patricia Faraldo Cabana.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de febreiro de 2006.
Laura Sánchez Piñón
Conselleira de Educación e Ordenación
Universitaria
CORRECCIÓN de erros.-Resolución do 22 de decembro de 2005, da Dirección da Área Sanitaria de Ferrol, de constitución da mesa de contratación, con carácter permanente, para a adxudicación dos expedientes de contratación que se tramiten na citada área sanitaria.
SERVIZO GALEGO DE SAÚDE — III. OUTRAS DISPOSICIÓNS — 13/02/2006

Advertido erro no texto da citada resolución, publicada no DOG nº 7, do 11 de xaneiro de 2006, cómpre efectuar a seguinte corrección:
-Na páxina 629, onde di: «Suplente: subdirector de Recursos Económicos e Servizos Xerais», debe dicir: «Suplente: subdirector/a de xestión».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 8/2006, do 26 de xaneiro, polo que se designan catro vogais do Consello Reitor do Centro de Estudos Xudiciais e Seguridade Pública de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/02/2006

No artigo 5 da Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, establécese a composición do seu Consello Reitor. O punto 3 c) de dito artigo establece que catro dos seus vogais serán designados polo Consello da Xunta de Galicia, por proposta do conselleiro competente en materia de Xustiza e Interior, entre persoas expertas e de prestixio nesas materias que desenvolvan o seu labor profesional en Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e seis de xaneiro de dous mil seis,
DISPOÑO:
Artigo único.-Designación de vogais polo Consello da Xunta de Galicia.
Os catro vogais do Consello Reitor do Centro de Estudos Xudiciais e Seguridade Pública de Galicia, designados polo Consello da Xunta de Galicia, serán os seguintes:
-Ángel Mª Judel Prieto, presidente da Audiencia Provincial da Coruña.
-Carlos Martínez-Buján Pérez, catedrático de Dereito Penal da Universidade da Coruña.
-Carlos García Touriñán, xefe do Servizo de Bombeiros e Protección Civil do Concello da Coruña.
-Elisardo Fernández Vázquez, xefe provincial de Lugo da Unidade do Corpo Nacional de Policía adscrita á Comunidade Autónoma de Galicia.
Santiago de Compostela, vinte e seis de xaneiro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
RESOLUCIÓN do 16 de xaneiro de 2006, da Dirección Xeral de Innovación e Desenvolvemento Pesqueiro, pola que se fai pública a adxudicación dos premios do concurso de ideas, a nivel de anteproxecto dun centro de formación marítimo-pesqueira en Burela. (Referencia 2005-12-536).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 01/02/2006

1. Entidade adxudicadora.
a) Organismo: Consellería de Pesca e Asuntos Marítimos.
b) Dependencia que tramita o expediente: Dirección Xeral de Innovación e Desenvolvemento Pesqueiro.
c) Número de expediente: 266/2005.
2. Obxecto do contrato.
a) Tipo de contrato: consultoría e asistencia.
b) Descrición do obxecto: selección de anteproxectos para a construción dun centro de formación marítimo-pesqueira.
3. Data de publicación do anuncio de licitación no Diario Oficial de Galicia: número 111, do 10 de xuño de 2005.
4. Tramitación, procedemento e forma de adxudicación.
a) Tramitación: ordinaria.
b) Procedemento: aberto.
c) Forma: concurso de ideas con intervención de xurado.
5. Orzamento base de licitación.
Importe total: 45.000 euros.
Primeiro premio: 30.000 euros.
Segundo premio: 8.000 euros.
Terceiro premio: 4.000 euros.
Tres accésit de 1.000 euros cada un.
6. Adxudicación:
a) Adxudicatarios.
Primeiro premio: Manuel Tella López e equipo.
Segundo premio: Marcos Parga Prado e Idoia Otegui Vicens.
Terceiro premio: Enxeñeiros e Arquitectos Consultores IDOM, S.L.
Primeiro accésit: José Antonio Ruiz Esquiroz e Ignacio Ruiz Allen.
Segundo accésit: Santiago Catalán Tobia e Óscar López Alba.
Terceiro accésit: Antón Xosé Díaz Valle e equipo.
b) Importe de adxudicación.
Primeiro premio: 30.000 euros.
Segundo premio: 8.000 euros.
Terceiro premio: 4.000 euros.
Primeiro accésit: 1.000 euros.
Segundo accésit: 1.000 euros.
Terceiro accésit: 1.000 euros.
Santiago de Compostela, 16 de xaneiro de 2006.
Fátima Linares Cuerpo
Directora xeral de Innovación e Desenvolvemento
Pesqueiro
ORDE do 12 de xaneiro de 2006 pola que se autoriza o cambio de denominación do CEIP do Graxal (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/02/2006

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Ordenación e Innovación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 12 de xaneiro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Cambre.
Localidade: O Temple (Santa María).
Código do centro: 15023053.
Denominación: Colexio de Educación Infantil e Primaria do Graxal.
Nova denominación: Colexio de Educación Infantil e Primaria Portofaro.
ORDE do 29 de decembro de 2005 pola que se modifica a Orde do 13 de novembro de 1995 pola que se crea o polígono de viveiros denominado Portonovo D, do distrito marítimo de Portonovo, e se declaran como de reserva exclusiva as cuadrículas que o integran.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/01/2006

Debido á aparición recorrente, nas augas das rías galegas, de episodios de mareas vermellas que afectan a produción de moluscos, procedeuse a reservar en exclusiva determinadas cuadrículas para o reparqueo en diversos polígonos de cultivo que presentan niveis baixos de toxicidade por fenómenos de flo
ración fitoplanctónica, de xeito que os muluscos, unha vez autodepurados, acaden as condicións óptimas para o consumo.
Con este mesmo obxecto ditouse a Orde do 13 de novembro de 1995 pola que se crea o polígono de viveiros denominado Portonovo D, do distrito marítimo de Portonovo, e se declaran como de reserva exclusiva as cuadrículas que o integran (DOG nº 225, do 23 de novembro).
Recentemente co obxecto de mellorar as condicións de extracción do marisqueo desde embarcación, as confrarías de pescadores de San Telmo de Pontevedra, San Andrés de Lourizán e San Gregorio de Raxó, así como da Asociación de Mexilloeiros de Combarro e Raxó, solicítanlle á Consellería de Pesca e Asuntos Marítimos o traslado da fila exterior de bateas do polígono Portonovo D, cara ao interior da ría de Pontevedra, mantendo a liña paralela coa fila interior por atoparse nesta zona un importante banco de ameixa babosa.
Este traslado supón unha modificación dos vértices A, B, C e D do polígono D de Portonovo así como unha nova distribución das cuadrículas dentro do polígono de cultivo, mantendo a mesma superficie ocupada de 70.400 m e a mesma capacidade de 12 cuadrículas.
Vistos os informes favorables emitidos polos organismos competentes na materia, e a proposta da
Dirección Xeral de Recursos Mariños, esta consellería
DISPÓN:
Artigo único.-Modifícase o anexo da Orde do 13 de novembro de 1995, pola que se crea o polígono de viveiros denominado Portonovo D, do distrito marítimo de Portonovo, nos seguintes puntos:
1. No referido á situación xeográfica dos vértices A, B, C e D do polígono Portonovo D que pasan a ter a seguinte situación:
Vértice A = 42º25'19'',466N 8º42'10'',198W.
Vértice B = 42º25'20'',278N 8º42'03'',281W.
Vértice C = 42º25'06'',187N 8º42'00'',276W.
Vértice D = 42º25'05'',375N 8º42'07'',193W.
Coordenadas obtidas da carta do Instituto Hidrográfico da Mariña nº 4162, do porto de Marín.
2. No tocante á distribución das cuadrículas dentro do polígono de cultivo Portonovo D que quedarán tal e como se indica no Plano de situación das cuadrículas.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de decembro de 2005.
María Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006.
PRESIDENCIA — I. DISPOSICIÓNS XERAIS — 26/01/2006

Advertidos erros na devandita lei, publicada no Diario Oficial de Galicia número 250, do venres 30 de decembro de 2005, cómpre facer as seguintes correccións:
Na páxina 20.453, sobre os tres cadros do artigo 3 debe figurar entre paréntese a expresión «miles de euros».
Na páxina 20.474, no número 34) do artigo 51, punto dous, nas referencias, onde di: «-Por m de auga...», debe dicir: «-Por m de auga...».
Na páxina 20.475, no artigo 52, onde di: «b) Usos domésticos: 0,197/m», debe dicir: «b) Usos domésticos: 0,197 euros/m».
CORRECCIÓN de erros.-Orde do 27 de decembro de 2005 pola que se establecen as bases reguladoras das axudas para a mellora e modernización das estruturas de produción das explotacións agrarias e se convocan para o ano 2006.
CONSELLERÍA DO MEDIO RURAL — III. OUTRAS DISPOSICIÓNS — 17/01/2006

Advertidos erros na orde publicada no Diario Oficial de Galicia nº 249, do xoves, 29 de decembro de 2005, cómpre facer as seguintes correccións:
Na páxina 20.367, no artigo 12º.3.a) onde di: «..., sempre que a marxe neta da explotación se incremente en máis do 35% da renda de referencia, como consecuencia da incorporación», debe dicir: «..., sempre que a explotación proporcione polo menos un 35% da renda de referencia para cada un dos membros».
Na páxina 20.368, no artigo 17º b) onde di: «No suposto do artigo 14º.2 a) será aplicable o previsto
no artigo 7º.2 D) desta orde respecto da axuda suplementaria», debe dicir: «No suposto do artigo 14º.2.1 será aplicable o previsto no artigo 7º.2 D) desta orde respecto da axuda suplementaria».
Nas páxinas 20.370 e 20.371, a numeración dos artigos 25º e sucesivos ata o 29º, débese entender como 24º e sucesivos ata o 28º.
RESOLUCIÓN conxunta do 2 de decembro de 2005, do Instituto Galego de Consumo e da Consellería de Educación e Ordenación Universitaria, pola que se convoca un concurso de premios dirixido ao alumnado de escolas de arte e bacharelatos artísticos para a elaboración de carteis que teñan como tema a educación para o consumo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/01/2006

Por Resolución conxunta do 25 de outubro de 2005 (DOG nº 224, do martes 22 de novembro), o Instituto Galego de Consumo e a Consellería de Educación e Ordenación Universitaria, convocaron un concurso de premios dirixido ao alumnado das escolas de arte e bachaleratos artísticos para a elaboración de carteis que teñan como tema a educación para o consumo. Vista a proposta do xurado relativa á selección dos traballos presentados, efectuada segundo o disposto nas bases, polo xurado mencionado na base sétima da citada resolución, procede a súa publicación de conformidade con ésta. Na súa virtude,
RESOLVEMOS:
Facer pública a selección dos premios concedidos aos carteis presentados conforme a Resolución
conxunta do 25 de outubro de 2005, que se relacionan no anexo desta orde.
Santiago de Compostela, 27 de decembro de 2005.
Ana María Rúa SoutoLaura Elena Sánchez Piñón
Presidenta do InstitutoConselleira Educación e
Galego de ConsumoOrdenación Universitaria
ANEXO
Primeiro premio: deserto.
Segundo premio:
Título: sen título.
Autor: Pedro Segade Liste.
Técnica: témpera.
Nivel: 2º bachalerato-artes.
Centro: IES de Sar (Santiago de Compostela).
Dotación: 800 euros e diploma.
Terceiro premio:
Título: Que non che coman o coco.
Autora: Candela Rajal Alonso.
Técnica: colaxe.
Nivel: 1º bachalerato-artes.
Centro: IES Sanxillao-Lugo.
Dotación: 600 euros e diploma.
Accésits:
Título: sen título.
Autora: Susana López Fernández.
Técnica: colaxe.
Nivel: 1º bachalerato-artes.
Centro: IES Sanxillao-Lugo.
Dotación: 300 euros e diploma.
Título: Depende de ti.
Autora: Fátima Rodríguez González.
Técnica: colaxe.
Nivel: 1º bachalerato-artes.
Centro: IES Sanxillao-Lugo.
Dotación: 300 euros e diploma.
CORRECCIÓN de erros.-Orde do 15 de decembro de 2005 de actualización das tarifas dos servizos de transporte de viaxeiros regulares permanentes de uso xeral.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 16/01/2006

Advertidos erros na Orde do 15 de decembro de 2005 de actualización das tarifas dos servizos de transporte de viaxeiros regulares permanentes de uso xeral, publicada no Diario Oficial de Galicia do día 30 de decembro de 2005, cómpre facer as correccións que deseguido se indican:
Na páxina 20.560, no artigo 1º punto 2, onde di: «A dita revisión tarifaria realizarase a conta da que resulte no ano 2005 como consecuencia da revisión á que fai referencia o artigo 19.5º da Lei de ordenación dos transportes terrestres, realizándose esta última sobre as tarifas vixentes o 1 de abril de 2004», debe dicir: «A dita revisión tarifaria realizarase a conta da que resulte no ano 2006 como consecuencia da revisión á que fai referencia o artigo 19.5º da Lei de ordenación dos transportes terrestres, realizándose esta última sobre as tarifas vixentes o 1 de abril de 2005».
CORRECIÓN de erros.-Orde do 16 de novembro de 2005 pola que se clasifica de interese social a Fundación Deportiva Municipal A Illa de Arousa.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/01/2006

Advertido erro na citada orde, publicada no DOG nº 232, do 2 de decembro de 2005, cómpre facer a seguinte corrección:
Na páxina 19.176, columna segunda, punto 4, onde di: «O padroado da fundación estará integrado por....», cómpre engadir a José Carlos Agra Paz como vogal.
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 10 de xaneiro de 2006 pola que se modifica a do 6 de outubro de 2003, pola que se fai pública a composición do Consello Galego de Universidades.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 19/01/2006

Pola Orde do 6 de outubro de 2003 (Diario Oficial de Galicia do 15 de outubro) fíxose pública a composición do Consello Galego de Universidades.
O artigo 7 da Lei 2/2003, do 22 de maio, do Consello Galego de Universidades (Diario Oficial de Galicia do 3 de xuño), regula a composición do Consello Galego de Universidades. No punto 7.1º g) do citado artigo establécese que será membro deste a persoa que ocupe a dirección da Axencia para a Calidade do Sistema Universitario de Galicia.
Pola Orde do 21 de novembro de 2005 (Diario Oficial de Galicia do 28 de novembro) noméase director da Axencia para a Calidade do Sistema Universitario de Galicia a Julio Ernesto Abalde Alonso en substitución de Eugenio Muñoz Camacho.
Por todo iso,
DISPOÑO:
Artigo único.-Modificar o artigo único 3 e) da Orde do 6 de outubro de 2003 (Diario Oficial de Galicia do 15 de outubro) pola que se publica a composición do Consello Galego de Universidades, facendo figurar a Julio Ernesto Abalde Alonso, en virtude do seu nomeamento como director da Axencia para a Calidade do Sistema Universitario de Galicia.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de xaneiro de 2006.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 16 de xaneiro de 2006 pola que se ditan instrucións sobre a confección de nóminas do persoal ao servizo da Administración autonómica para o ano 2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 26/01/2006

Advertido erro na devandita orde, publicada no Diario Oficial de Galicia nº 15, do luns, 23 de xaneiro de 2006, cómpre realizar a oportuna corrección:
Na páxina 1.198, nos dous parágrafos do punto 9, debe dicir: «...Consellería de Presidencia, Administracións Públicas e Xustiza...»
No anexo IX, na táboa final que ocupa as páxinas 1.202, 1.203, 1.204 e parte da 1.205, débese eliminar a última columna co encabezamento «Total anual».
Na páxina 1.206, na última táboa do anexo XIV «Módulos atención continuada facultativos...», na última columna «Valor módulo. Importe euros», onde di: «154,81», debe dicir: «154,61».
RESOLUCIÓN do 11 de xaneiro de 2006 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2005.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/01/2006

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2005, que figuran como anexo a esta resolución.
Santiago de Compostela, 11 de xaneiro de 2006.
José Ramón Fernández Antonio
Conselleiro de Economía e Facenda
CORRECCIÓN de erros.-Decreto 597/2006, do 12 de xaneiro, polo que se establece a estrutura orgánica da Consellería de Medio Ambiente e Desenvolvemento Sostible.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 24/01/2006

Advertido erro no devandito decreto, publicado no DOG nº 15, do luns, 23 de xaneiro de 2006, cómpre efectuar a ioportuna corrección:
Nas páxinas 1.137 e 1.186, onde di: «Decreto 587/2006, do 12 de xaneiro», debe dicir: «Decreto 1/2006, do 12 de xaneiro».
CORRECCIÓN de erros.-Decreto 597/2006, do 12 de xaneiro, polo que se establece a estrutura orgánica da Consellería de Medio Ambiente e Desenvolvemento Sostible.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 25/01/2006

Advertido erro na corrección do devandito decreto, publicada no DOG nº 16, do martes, 24 de xaneiro de 2006, cómpre efectuar a oportuna corrección:
Na páxina 1.253, onde di: «...Decreto 587/2006, do 12 de xaneiro», debe dicir: «...Decreto 1/2006, do 12 de xaneiro».
DECRETO 4/2006, do 16 de xaneiro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 26/01/2006

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cesen como membros titulares do Consello Económico e Social de Galicia Manuel Golpe Gómez, Vicente Calvo Loureiro e José Antonio Gómez Gómez, e como membros suplentes J. Manuel Morgade Méndez e Julia Martínez González, en representación de UGT-Galicia.
Santiago de Compostela, dezaseis de xaneiro de dous mil seis.
Emilio Pérez Touriño
Presidente
DECRETO 5/2006, do 16 de xaneiro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 26/01/2006

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméanse membros titulares do Consello Económico e Social de Galicia a Juan Ramón Pais Andrade, Manuel García González e Emilio Bahamonde López, e como membros suplentes a Eladio A. Romero Ares e Mª Carmen Brea Iglesias, en representación de UGT-Galicia.
Santiago de Compostela, dezaseis de xaneiro de dous mil seis.
Emilio Pérez Touriño
Presidente
CORRECCIÓN de erros.-Resolución do 3 de xaneiro de 2006, conxunta da División de Recursos Humanos e Desenvolvemento Profesional do Servizo Galego de Saúde e da Escola Galega de Administración Sanitaria, pola que se convocan cursos de formación continua para o persoal do Servizo Galego de Saúde.
SERVIZO GALEGO DE SAÚDE — III. OUTRAS DISPOSICIÓNS — 24/01/2006

Advertido un erro na dita resolución, publicada no Diario Oficial de Galicia, nº 9, do 13 de xaneiro de 2006, cómpre facer a seguinte corrección:
Na páxina nº 788, nos destinatarios da actividade nº 30 «Traballo social de grupos en saúde», onde di: «persoal sanitario e de xestión e servizos xerais das institucións sanitarias do Sergas», debe dicir: «traballadores sociais».
DECRETO 2/2006, do 23 de xaneiro, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 24/01/2006

Con motivo da ausencia da conselleira de Sanidade é necesario previr a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia da conselleira de Sanidade, encárgaselle o despacho de asuntos da citada consellería, desde o día 24 de xaneiro ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, vinte e tres de xaneiro de dous mil seis.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 598/2005, do 29 de decembro, polo que se aproba a modificación dos estatutos do Consorcio para o Servizo contra Incendios e Salnamento da Comarca do Salnés.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/01/2006

Advertido erro no devandito decreto publicado no DOG nº 15, do luns 23 de xaneiro de 2006, cómpre efectuar a oportuna corrección:
Nas páxinas 1.138 e 1.192, onde di: «Decreto 598/2005, do 29 de decembro», debe dicir: «Decreto 597/2005, do 29 de decembro».
CORRECCIÓN de erros.-Orde do 30 de decembro de 2005 pola que se establecen as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/01/2006

Advertidos erros na dita orde, publicada no Diario Oficial de Galicia nº 1, do luns, 2 de xaneiro de 2006, cómpre facer a oportuna corrección:
Na páxina 26, no punto 2, liña 5ª, do artigo 19, onde di: «...poderá lugar a modificación...», debe dicir: «...poderá dar lugar a modificación...».
DECRETO 586/2005, do 29 de decembro, polo que se deroga o Decreto 195/1994, do 16 de xuño, polo que se regulan as subvencións ás organizacións profesionais representativas do sector agrario.
CONSELLERÍA DO MEDIO RURAL — I. DISPOSICIÓNS XERAIS — 10/01/2006

Coa finalidade de crear un marco xurídico de apoio a favor das organizacións profesionais agrarias, en tanto que entidades representativas dos labregos e labregas nos distintos foros de debate e órganos de consulta para a toma de decisións da Administración, ditouse o Decreto 195/1994, do 16 de xuño, polo que se regulaban as subvencións ás ditas organizacións profesionais representativas do sector agrario. No devandito decreto establecéronse medidas de apoio en favor das organizacións profesionais agrarias, en forma de subvención e de convenios de colaboración. De acordo con este, establecéronse, ao longo dos últimos anos, diversas medidas de apoio institucional ás organizacións profesionais agrarias.
A modificación do réxime de axudas e subvencións en Galicia, logo da reforma realizada pola Lei 14/2004, do 29 de decembro, de medidas tributarias e de réxime administrativo, outorga a competencia para a concesión de subvencións ou axudas públicas aos conselleiros, presidentes ou directores de organismos autónomos e demais órganos reitores dos demais entes, segundo as súas leis de creación, correspondéndolles a eles, con carácter previo á disposición dos créditos, o establecemento das bases reguladoras aplicables á concesión das axudas.
Polo anterior, procede derrogar o dito Decreto 195/1994, do 16 de xuño, e acomodar as novas axudas e subvencións que se lles outorguen ás organizacións profesionais agrarias ao novo réxime de axudas e subvencións de Galicia, posibilitando o ditado da correspondente orde polo conselleiro con competencias na materia á vista das disposicións orzamentarias da consellería.
Xa que logo, por proposta do conselleiro do Medio Rural, e en uso das atribucións conferidas pola Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente, e logo de deliberación do Consello da Xunta de Galicia na súa reunión do día vinte e nove de decembro de dous mil cinco,
DISPOÑO:
Artigo único.-Queda derrogado o Decreto 195/1994, do 16 de xuño, polo que se regulan as subvencións ás organizacións profesionais representativas do sector agrario.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e nove de decembro de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 21 de decembro de 2005 pola que se acorda facer público o orzamento da universidade para o exercicio do ano 2006.
UNIVERSIDADE DA CORUÑA — III. OUTRAS DISPOSICIÓNS — 10/01/2006

O Consello Social da Unversidade da Coruña, na reunión que tivo lugar o día 19 de decembro de 2005, e de conformidade co disposto no artigo 20.1º da Lei orgánica 6/2001, do 21 de decembro, e o artigo 4.c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2006.
Esta reitoría consonte o disposto no artigo 81.2º da Lei orgánica 6/2001, do 21 de decembro, de universidades, resolve publicar o devandito orzamento que acada a contía inicial no estado de ingresos e gastos de 105.394.261,95 euros segundo o detalle anexo.
A Coruña, 21 de decembro de 2005.
José María Barja Pérez
Reitor da Universidade da Coruña
Anexo á Resolución do 21 de decembro de 2005
1. Clasificación económica.
Resumo por capítulos.
Ingresos 2006:
Capítulo III: taxas, prezos públicos e outros ingresos: 15.067.402.
Capítulo IV: transferencias correntes: 76.168.200,97.
Capítulo V: ingresos patrimoniais: 313.510.
Capítulo VII: transferencias de capital: 13.845.147,98.
Capítulo VIII: activos financeiros: 1.
Capítulo IX: pasivos financeiros: 0.
Total orzamento de ingresos 2006: 105.394.261,95.
Gastos 2006:
Capítulo I: gastos de persoal: 70.720.872,27.
Capítulo II: gastos correntes en bens e servizos: 15.651.135,95.
Capítulo III: gastos financeiros: 138.000.
Capítulo IV: transferencias correntes: 2.491.085.
Capítulo V: fondo de continxencia: 1.000.000.
Capítulo VI: investimentos reais: 15.153.278,73.
Capítulo VII: transferencias de capital: 224.890.
Capítulo VIII: activos financeiros: 15.000.
Capítulo I: pasivos financeiros: 0.
Total orzamento de gastos 2006: 105.394.261,95.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 29 de decembro de 2005 pola que se fai publica a nova relación de postos de traballo do Consello de Contas de Galicia, acordada polo pleno en sesión do día 5 de outubro de 2005.
CONSELLO DE CONTAS DE GALICIA — III. OUTRAS DISPOSICIÓNS — 10/01/2006

De conformidade co disposto no artigo 8 ap. j) do Regulamento de réxime interior do Consello de Contas, en relación cos artigos 6 e 25 da Lei 4/1988, do 26 de maio, da función pública de Galicia, o pleno do Consello de Contas, en sesión do día 5 de outubro de 2005, adoptou o seguinte acordo:
Primeiro.-Modificar a vixente relación de postos de traballo do Consello de Contas de Galicia nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día 1 de xaneiro de 2006.
Santiago de Compostela, 29 de decembro de 2005.
Luciano Fariña Busto
Conselleiro Maior
ORDE do 23 de decembro de 2005 pola que se regula o contido básico dos estudos de minimización da produción de residuos non perigosos que deben presentar os produtores autorizados de residuos.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 10/01/2006

O artigo 20, punto 2.b, do Decreto 174/2005, do 9 de xuño, polo que se regula o réxime xurídico da produción e xestión de residuos e o rexistro xeral de Produtores e Xestores de Residuos de Galicia, establece a obrigatoriedade para os produtores de residuos que xeren unha cantidade igual ou superior a 1.000 toneladas ao ano de residuos non perigosos de presentaren un estudo de minimización deses residuos.
Mediante estes estudos as empresas terán que comprometerse a reducir a súa produción de residuos non perigosos, ao tempo que constituirán a base documental sobre a que realizar o control sobre a redución efectiva dos residuos xerados.
O concepto de residuo non perigoso aparece definido no artigo 3 do Decreto 174/2005, do 9 de xuño, considerándose aqueles residuos que se xeran no proceso de fabricación, transformación, utilización, consumo, limpeza ou mantemento dunha instalación
ou actividade industrial, sanitaria ou gandeira, e non teñen a consideración de residuos perigosos, urbanos ou municipais; por produtor entenderase calquera persoa física ou xurídica cando a súa actividade, excluída a derivada do consumo doméstico, produza residuos ou efectúe operacións de tratamento previo, de mestura, ou doutro tipo que ocasionen un cambio de natureza ou de composición de residuos. Terá tamén a consideración de produtor o importador de residuos ou adquirente en calquera estado membro da Unión Europea.
Polo tanto, no uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, de acordo coas competencias atribuídas a esta Consellería de Medio Ambiente e Desenvolvemento Sostible no Decreto 106/2004, do 4 de xuño, polo que se establece a estrutura orgánica da Consellería de Medio Ambiente,
DISPOÑO:
Artigo 1º.-Obxecto.
Esta orde ten por obxecto regular o contido do estudo de minimización que os produtores que xeren
unha cantidade igual ou superior a 1.000 toneladas ao ano de residuos non perigosos están obrigados a elaborar, segundo o establecido no artigo 20, apartado 2.b, do Decreto 174/2005, do 9 de xuño, polo que se regula o réxime xurídico da produción e xestión de residuos e o rexistro xeral de Produtores e Xestores de Residuos de Galicia.
Artigo 2º.-Contido do estudo.
O contido do dito estudo axustarase ao establecido no anexo desta orde e presentarase na Dirección Xeral de Calidade e Avaliación Ambiental da Consellería de Medio Ambiente e Desenvolvemento Sostible no prazo de un ano a partir da entrada en vigor da presente orde, e posteriormente cunha periodicidade de catro anos.
Disposición derradeira
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 23 de decembro de 2005.
Manuel Vázquez Fernández
Conselleiro de Medio Ambiente e
Desenvolvemento Sostible
CORRECCIÓN de erros.-Orde do 15 de novembro de 2005 pola que se aproba o deslindamento do monte veciñal en man común Chandebrito, pertencente á comunidade do mesmo nome do concello de Nigrán (Pontevedra).
CONSELLERÍA DO MEDIO RURAL — III. OUTRAS DISPOSICIÓNS — 10/01/2006

Advertidos erros na Orde do 15 de novembro de 2005, publicada no DOG número 231, do xoves 1 de decembro, é necesario facer as seguintes correcións:
Na páxina 19.127 na segunda columna liña cinco, onde di: «Situados:», debe dicir: «Encravados:». Na mesma columna na liña 10 onde di: «situado 3», debe dicir: «encravado 3».
Na mesma páxina e columna no primeiro parágrafo, onde di: «5, 6, 7, 10 e 15», debe dicir: «5, 6, 7, 10' e 15».
Na mesma páxina e columna no terceiro parágrafo onde di: «delimitan o situado Tomada», debe dicir: «delimitan o encravado Tomada».
Na mesma páxina e columna no quinto parágrafo, onde di: «86 delimitan o situado Devesa», debe dicir: «86 delimitan o encravado Devesa».
Na páxina 19.128 na primeira columna segundo parágrafo, onde di: «126 delimitan o situado 3»; debe dicir: «126 delimitan o encravado 3».
Na mesma páxina e columna no quinto parágrafo, onde di: «deste piquete ata o 1 se segue unha dirección», debe dicir: «deste piquete ata o 1, pasando polo piquete 206 que é o derradeiro desta parcela, se segue unha dirección».
Na mesma páxina e na segunda columna no segundo parágrafo, onde di: «280 delimitan o situado Cova», debe dicir: «280 delimitan o encravado Cova».
Na mesma páxina e columna e no parágrafo seguinte, onde di: «Ziola Otero», debe dicir: «Zoila Otero».
Na páxina 19.129 e na primeira columna na liña terceira, onde di: «370' tirando do oeste ao sur», debe dicir: «370' xirando do oeste ao sur».
Na mesma páxina e columna e na liña sexta, onde di: «374 seguindo a mesma dirección e cos mesmos lindantes», debe dicir: «374 seguindo a mesma dirección e con lindantes descoñecidos».
ORDE do 21 de decembro de 2005 pola que se resolve a convocatoria da Orde do 28 de xullo de 2005 (Diario Oficial de Galicia do 1 de agosto), de concesión de axudas económicas para compensar gastos derivados dos accidentes de tráfico do persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/01/2006

Por Orde do 28 de xullo de 2005 convócanse axudas económicas para compensar gastos derivados dos accidentes de tráfico do persoal en función docente ou inspectora.
As solicitudes admitidas foron estudadas pola comisión de valoración nomeada na propia orde da convocatoria.
En consecuencia, de acordo co establecido na disposición sexta da citada orde e atendendo á proposta da comisión de valoración, esta consellería,
RESOLVE:
Primeiro.-Adxudicar a citada axuda ás seguintes persoas e nas contías que se relacionan:
Mª Luisa Arias Prada: 5.242,75 euros.
Eva Piñeiro Janeiro: 1.846,02 euros.
Cesar González Posa: 180,00 euros.
Juan Carlos Pérez Mestre: 5.180,04 euros.
Mª Teresa López Guitián: 3.304,00 euros.
Segundo.-Publicar a presente orde no Diario Oficial de Galicia.
Contra esta orde, que pon fin á vía administrativa, caberá interpor potestativamente recurso de reposición no prazo dun mes contado a partir do día seguinte ao da publicación desta orde no DOG ou ben directamente recurso contencioso-administrativo no prazo de dous meses.
Santiago de Compostela, 21 de decembro de 2005.
Laura Sánchez Piñón
Conselleira de Educación e Ordenación
Universitaria
DECRETO 591/2005, do 29 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción nova conexión da N-120 en Mos coa PO-331 no Porriño. (Clave: PO/02/008.01).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/01/2006

Con data do 12 de novembro de 2004, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construción nova conexión da N-120 en Mos coa PO-331 no Porriño. Clave: PO/02/008.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade vial, toda vez que a variante de poboación ten como obxecto evitar o paso de vehículos de mercadorías perigosas así como o exceso de tráfico pesado e lixeiro que se xera na autovía, polo centro do Porriño.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do
Consello da Xunta na súa reunión do día vinte e nove de decembro de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción nova conexión da N-120 en Mos coa PO-331 no Porriño. Clave: PO/02/008.01.
Santiago de Compostela, vinte e nove de decembro de dous mil cinco.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 589/2005, do 29 de decembro, polo que se adscribe ao Instituto Galego de Estatística o programa informático denominado SIAGA.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/01/2006

A Comunidade Autónoma de Galicia ten a titularidade do programa informático coñecido como SIAGA, que está adscrito á Consellería de Economía e Facenda.
Este ben forma parte da categoría denominada propiedades incorporais, e dado que está destinado á prestación directa dun servizo público propio da Comunidade Autónoma de Galicia, trátase dun ben de natureza demanial.
O Instituto Galego de Estatística, organismo autónomo con personalidade xurídica propia e plena capacidade de obrar, dependente da Consellería de Economía e Facenda, solicitou a cesión de uso do antedito programa.
Visto o informe da Secretaría Xeral e do Patrimonio da Consellería de Economía e Facenda.
Á vista do disposto nos artigos 13 da Lei 3/1985, do 12 de abril, do patrimonio da Comunidade Autónoma de Galicia e 20 e seguintes do Decreto 50/1989, do 9 de marzo, polo que se aproba o
Regulamento para a execución da dita lei, por proposta da Consellería de Economía e Facenda e logo de deliberación do Consello da Xunta de Galicia na súa reunión do día vinte e nove de decembro de dous mil cinco,
DISPOÑO:
Artigo 1º
Adscríbese ao Instituto Galego de Estatística, para a realización do inventario do inmobilizado e a súa amortización, o programa informático denominado SIAGA.
Artigo 2º
Esta adscrición confírelles aa dito organismo as facultades de administración, xestión e conservación do programa adscrito, que as exercerá de forma conxunta e proporcional cos outros órganos que teñen adscrito o programa.
Se xurdisen discrepancias entre os distintos órganos, decidirá a Consellería de Economía e Facenda, logo da audiencia dos interesados.
Disposición derradeira
A Consellería de Economía e Facenda, a través da Secretaría Xeral e do Patrimonio, resolverá todas as incidencias que poidan xurdir na execución deste acordo e levará a cabo todos os trámites necesarios para a efectividade do disposto neste decreto.
Santiago de Compostela o vinte e nove de decembro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 30 de decembro de 2005 pola que se ordena a publicación do acordo do Consello da Xunta de Galicia do 29 de decembro de 2005, polo que se aproba a modificación da relación de postos de traballo da Consellería de Sanidade e do organismo autónomo Servizo Galego de Saúde (Sergas).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2006

Co fin de proceder á equiparación das asesorías xurídicas nas direccións provinciais de Lugo e Ourense correspondentes ao Servizo Galego de Saúde (Sergas), cómpre efectuar a oportuna modificación na relación de postos de traballo da Consellería de Sanidade e do organismo autónomo Servizo Galego de Saúde (Sergas).
En consecuencia, por proposta da Consellería Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día vinte e nove de decembro de dous mil cinco, adoptou o seguinte acordo:
Primeiro.-Modificar a vixente relación de postos de traballo da Consellería de Sanidade e do organismo autónomo Servizo Galego de Saúde (Sergas), nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a esta.
Visto o acordo adoptado polo Consello da Xunta de Galicia na súa reunión do vinte e nove de decem
bro de dous mil cinco, relativo á modificación da relación de postos de traballo da Consellería de Sanidade e do organismo autónomo Servizo Galego de Saúde (Sergas), coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de decembro de 2005.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Consellería de Sanidade
Persoal funcionario
Na vixente relación de postos de traballo da Consellería de Sanidade e do Servizo Galego de Saúde (Sergas), referente aos corpos e escalas da Lei 4/1988, do 26 de maio, publicada no DOG nº 117, do 19-6-2002, realízanse as seguintes modificacións:
Modificacións:
-Na páxina 9.392, no centro de destino Asesoría Xurídica (Lugo), o posto SA.S99.10.002.27001.001. Letrado cambia de denominación, pasando a ser Letrado Xefe; e de nivel, pasando a ser 30.
-Na páxina 9.394, no centro de destino Asesoría Xurídica (Ourense), o posto SA.S99.10.002.32001.001. Letrado cambia de denominación, pasando a ser Letrado Xefe, e de nivel, pasando a ser nivel 30.